Kapistahan nin Sirong

An Kapistahan nin Sirong sarong etnikong mardi-gras parada. Minsan ngani may iba pang munisipyo sa probinsya nin Surigao del Sur na nagsasabi na sainda naggikan an kapistahan na ini. Bilang kadaklan kaining mga banwa sa baybayon natugdas sa panahon kan pananakop kan pre-Spanish asin sinasabi pareho an istorya na sinasakyada kan mga moros. An Sirong kapistahan sa Cantilan iyo an popular ki sa ibang kapiyestahan. 

An Sirong midbid na sarong bayleng panggiyera sa pag-ultan kan mga Muslim asin mga Kristiyano, na nagpapahiling kan pagigin Kristiyano kan amay na Cantilangnon. An mga Manobo asin mga Mamanwa an bisto na iyo an mga amay na Cantilangnon. 

An munispiyo kan Cantilan nagpoon kan kapistahan nin Sirong kan 2004 mga aldaw bago an fiesta kan banwaan. Tigbalehan ini kan iba pang kataid na Munisipalidad sa Surigao. Sa lambang kadayon nagbibilang haros sanggatos na parabayle. An okasyon dakulang kapangganahan sa ganador na may darang mga papremyo. Kan Agosto 14, 2008, an Cantilan nag - andam giraray kan okasyon sa tabang hale sa iba pang lokal na organisasyon arog kan Asosasyon nin BARDUGS kan Cantilan sa bilog na suporta kan Lokal na Gobyerno nin Cantilan.  Siring sa ipinanuga kan alkalde na an kapistahan na ini gigibohon taon - taon sa banwaan na ini.